钦定古今图书集成/理学汇编/学行典/第206卷 > 邵棠
## 钦定古今图书集成/理学汇编/学行典/第206卷 > 邵棠

按《休宁县志》：“邵棠，字汝思，西门人。性至孝，从金粟斋
受举子业，务矜庄，无谑语。弱冠父丧，哀毁骨立。痛俗
丧尚简，延秉礼宿儒，考《家礼》遵行之。时逆妇始三日
率之，手纫衰绖丧帷诸服，终三年不内也。奉寡母五
十年，曲意承欢，日夕不离左右。娶妇汪三十馀年，未
尝由房对案食也。迨母七十，有鸠巢于庭，人以为孝”
感之瑞。母殁时，年七十矣，犹孺子泣忌日，缌素斋居，
言及二亲，未尝不呜咽流涕。始祖墓湮没，力按古迹，
求复其所。首建宗祠，为立《祠规》。以子庶贵，封给事中。